WHA ฟื้นรับเปิดประเทศ
WHA ผู้ให้บริการครบวงจรด้านโลจิสติกส์ นิคมอุตสาหกรรม สาธารณูโภคและพลังงาน ที่มีรายได้รวมและส่วนแบ่งกำไร 2,182.2 ล้านบาท เพิ่มขึ้น 55.2%
WHA ผู้ให้บริการครบวงจรด้านโลจิสติกส์ นิคมอุตสาหกรรม สาธารณูโภคและพลังงาน ที่มีรายได้รวมและส่วนแบ่งกำไร 2,182.2 ล้านบาท เพิ่มขึ้น 55.2%
5 มิ.ย. 2565

คุณค่าบริษัท
ผลการดำเนินงานในไตรมาส 1/2565 ของบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ผู้ให้บริการครบวงจรด้านโลจิสติกส์ นิคมอุตสาหกรรม สาธารณูโภคและพลังงาน ที่มีรายได้รวมและส่วนแบ่งกำไร 2,182.2 ล้านบาท เพิ่มขึ้น 55.2% จากช่วงเดียวกันของปีก่อนที่มีรายได้รวมและส่วนแบ่งกำไร 1,405.7 ล้านบาท และมีกำไรสุทธิ 656.1 ล้านบาท เพิ่มขึ้น 387.0% จากช่วงเดียวกันของปีก่อนที่มีกำไรสุทธิ 134.7 ล้านบาท สะท้อนถึงการฟื้นตัวของธุรกิจอย่างชัดเจน
ขณะที่ การผ่อนคลายมาตรการต่าง ๆ จนนำไปสู่การเปิดประเทศมากขึ้น ทำให้นักลงทุนต่างชาติสามารถเดินทางเข้ามาทำกิจกรรมทางธุรกิจได้สะดวกขึ้น กลายเป็นปัจจัยหนุนการเติบโตของ WHA อย่างมีนัยสำคัญ โดยเฉพาะธุรกิจนิคมอุตสาหกรรม ซึ่งในช่วงไตรมาส 2/2565 ยังคงเห็นยอดขายและยอดโอนกรรมสิทธิ์เข้ามาดีอย่างต่อเนื่อง
โดยปัจจุบันบริษัทมียอดขายที่ดินรอโอนกรรมสิทธิ์ (Backlog) ในมือรวม 400 ไร่ คิดเป็นมูลค่ากว่า 1,200 ล้านบาท อีกทั้ง ณ สิ้นไตรมาส 1/2565 ยังอยู่ระหว่างการรอเซ็นสัญญา (LOI) ในการซื้อที่ดินจำนวน 124 ไร่ ซึ่งคาดว่าจะสามารถทยอยเซ็นสัญญาซื้อขายและโอนกรรมสิทธิ์ได้จำนวนมากในไตรมาส 2/2565 และต่อเนื่องไปในไตรมาส 3/2565 นี้
ทั้งนี้ บริษัทได้วางเป้าหมายในปี 2565 จะมียอดขายที่ดินในนิคมอุตสาหกรรมทั้งในประเทศไทยและประเทศเวียดนามรวม 1,250 ไร่ เพิ่มขึ้น 46% จากปีก่อน แบ่งเป็น การขายที่ดินจากภายในประเทศจำนวน 950 ไร่ และการขายที่ดินจากประเทศเวียดนาม จำนวน 300 ไร่
ส่วนธุรกิจโลจิสติกส์ มีการทยอยเซ็นสัญญาเช่าพื้นที่อย่างต่อเนื่อง อีกทั้งยังอยู่ระหว่างการเจรจาเซ็นสัญญาเช่าพื้นที่เพิ่มอีกกว่า 200,000 ตารางเมตร โดยจะทยอยประกาศผลตั้งแต่ไตรมาส 2/2565 เป็นต้นไป
อย่างไรก็ตาม บริษัทได้วางเป้าหมายเพิ่มโครงการคลังสินค้าให้เช่าและสัญญาเช่าใหม่มากกว่า 185,000 ตารางเมตร ซึ่งจะส่งผลให้ภายในปี 2565 จะมีทรัพย์สินภายใต้กรรมสิทธิ์และการบริหารรวมทั้งสิ้น 2,685,000 ตารางเมตร นอกจากนี้ ในปี 2565 บริษัทมีแผนขายพื้นที่คลังสินค้าเข้ากองทรัสต์เพื่อการลงทุนในอสังหาริมทรัพย์ (REIT) ทั้ง 2 กอง รวม 180,000 ตารางเมตร มูลค่า 5,000-5,300 ล้านบาท
ขณะที่ ธุรกิจไฟฟ้าเริ่มดีขึ้น จากต้นทุนถ่านหินที่ลดลง หลังประเทศอินโดนีเซียยกเลิกแบนการส่งออก รวมทั้งอัตรากำไรขั้นต้นโรงไฟฟ้า SSP ปรับตัวดีขึ้นตามค่า Ft ที่สูงขึ้น และไม่มีการปิดซ่อมบำรุงโรงไฟฟ้า Gheco I เหมือนในไตรมาส 1/2565
สำหรับการประเมินมูลค่า (Valuation) ปัจจุบันราคาหุ้น WHA ซื้อขายกันที่ P/E ระดับ 15.47 เท่า เทียบกับ P/E ตลาดโดยรวมที่ระดับ 19.46 เท่า ถือว่าราคาซื้อขายยังต่ำกว่าตลาด เช่นเดียวกับ P/BV ที่ระดับ 1.56 เท่า ใกล้เคียงกับค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.74 เท่า
…
รายชื่อผู้ถือหุ้นใหญ่
รายชื่อกรรมการ